KS Daily View 8 ก.ค. 2022
8 กรกฎาคม 2565

KS Daily View 08.07.2022 > ติดตามตัวเลขแรงงานสหรัฐ ไทยรัฐพิจารณาลดจำนวนวันรักษา Covid เป็น 5+5 วัน SET วันนี้คาดปรับขึ้นต่อ  1565-1575 จุด หุ้นแนะนำ  BBL, PTG
ต่างประเทศ :  ฝั่งสหรัฐตลาดหุ้นเมื่อคืนปรับเพิ่มขึ้นทั้งดัชนี Dow jones +1.1%, S&P500+1.5% และ Nasdaq +2.28%  คาดเนื่องจากตอบรับข่าวลบไปมากแล้ว  แม้ปัจจุบันตลาดจะยังกังวลประเด็นเศรษฐกิจสหรัฐจะเข้าสู่ภาวะ Technical  Recession เนื่องจาก 1.) ฝั่งตลาดพันธบัตร Inverted yield curve ติดต่อเป็นวันที่ 3 ล่าสุด US 10-2 Year Treasury Yield Spread ลงมา – 0.02%   2.) Fed Atlanta เมื่อคืนเผย Model คาดการณ์ GDP 2Q22 ของสหรัฐ คาดดีขึ้น –1.9% จาก -2.1%ในช่วงปลายสัปดาห์ที่แล้วแต่ยังติดลบ  โดยจะมีการคาดการณ์อีกครั้งหลังจากรู้ตัวเลขตลาดแรงงาน คืนนี้สหรัฐจะรายงาน Nonfarm Payrolls เดือน มิ.ย. คาด  +280K ตำแหน่ง(-33%MoM) ส่วนอัตราการว่างงานของสหรัฐฯ เดือน มิ.ย. คาด 3.6% ทรงตัว MoM ส่วนเมื่อคืนสถาบัน  ADP ประกาศระงับเผยแพร่รายงานตัวจ้างงานภาคเอกชนสหรัฐเดือน มิ.ย.-ก.ค
โดยรวม KS ประเมินว่าตัวเลขแรงงานในคืนนี้และตัวเลขอัตราเงินเฟ้อสหรัฐ เดือน มิ.ย. ที่จะประกาศ วันที่ 13 ก.ค.Consensus คาดอยู่ที่ 8.8%YoY ยังเพิ่มขึ้นจาก 8.6%YoY ในเดือน พ.ค.หรือยังไม่ Peak จะเป็น Indicator ที่บ่งชี้ทิศทางการลงทุนในตลาดหุ้นในช่วง 2H22  โดยมุมมอง KS ประเมินว่าตัวเลขเศรษฐกิจสหรัฐจะยังออกมาชะลอลง แต่เงินเฟ้อคาดว่าจะโอกาสที่จะเห็น Peak ในช่วง 3Q22   และประเมินว่า โทนการส่งสัญญาณของ Fed หลังจากนี้จะ Dovish หรือ Hawkish คาดโอกาส Fed จะขึ้นแรง 75 bps จะเป็นการประชุมรอบ ก.ค. เป็นรอบสุดท้าย แต่การประชุมที่เหลือตั้งแต่รอบ ก.ย.เป็นต้นไป จะขึ้นได้ดอกเบี้ยได้น้อยลง 25-50 bps จากภาวะเศรษฐกิจที่ชะลอ  โดยยังคงประเมินว่า ครึ่งเดือนแรกของเดือน ก.ค. ตลาดหุ้นจะผันผวนสูงรอรายงานเงินเฟ้อ  และประเมินตลาดหุ้นจะ Bottom ในช่วง 3Q22 และจะเริ่มขยับขึ้นในงวด  4Q22
ในประเทศ : KS ประเมิน SET Index ในวันนี้จะปรับขึ้นได้ต่อจาก Sentiment บวกตามตลาดหุ้นในต่างประเทศ และราคาพลังงาน ทั้งราคามันดิบโลกที่กลับมายืนเหนือระดับ 100 เหรียญอีกครั้ง ล่าสุด น้ำมันดิบ Brent +4%DoD อยู่ที่ 104 เหรียญฯ (เหตุผลเพราะน้ำมันลงแรงช่วงก่อนหน้า และสต็อกน้ำมันเบนซินของสหรัฐเมื่อวานปรับตัวลดลง) น้ำมันที่ขึ้นแรงเป็น Sentiment บวกต่อ PTT, PTTEP  รวมถึงราคาแก็สธรรมชาติ +14%DoD ราคาถ่านหิน+2.5%DoD เป็น Sentiment บวกต่อ BANPU แต่จะลบต่อกลุ่ม Anti commodity KS ประเมินความผันผวนสูงของราคาสินค้าโภคภัณฑ์จะยังมีดังที่เห็นในสัปดาห์นี้ที่เห็นการเหวี่ยงขึ้นแรงและลงแรงรายวัน  มุมมองหุ้นกลุ่มพลังงาน KS แนะนำเพียง Trading  ระมัดระวังการลงทุนในกลุ่มพลังงาน, ปิโตรเคมี  จากประเด็น Recession ที่ยังเป็นปัจจัยกดดันในระยะกลาง  โดยรวมราคาพลังงานทีขึ้นจะบวกต่อ SET เนื่องจากกลุ่มพลังงานที่สูงมีสัดส่วนราว 21%ของ Market Cap  
ประเด็นในประเทศวันนี้ที่มีน้ำหนัก 1.)ติดตามวันนี้ ศบค.ชุดใหญ่  กระทรวงสาธารณสุขเสนอขอลดจำนวนวันในกระบวนการรักษา Covid เป็น 5+5 วัน ทำให้เห็นว่ารัฐยังคงเดินหน้าในการเปิดประเทศบวกต่อหุ้นในกลุ่มท่องเที่ยวและโรงแรม  2.) ทิศทางค่าเงินบาทกลับมาแข็งค่าแรงในระยะสั้น หลุด 36 บาทต่อดอลลาร์ อีกครั้ง อยู่ที่ 35.9 บาท เป็นบวกต่อทิศทาง Fund Flow ไหลเข้าแต่ Sentiment จะลบต่อหุ้นในกลุ่มส่งออกในช่วงสั้น
มุมมองตลาดหุ้น  SET วันนี้คาดแกว่งในกรอบ 1565-1575 จุด หุ้นแนะนำ  BBL, PTG
Top pick :  BBL(ราคาพื้นฐาน 151.0 บาท) เราชอบ BBL จาก 1.) การเติบโตของกำไรที่แข็งแกร่งในปี 2565 คุณภาพสินทรัพย์ที่ปลอดภัยจากความเสี่ยงในการปล่อยสินเชื่อในกลุ่มบริการและกลุ่มท่องเที่ยว และกลุ่ม SME ที่ลดลง  2.) ทิศทางดอกเบี้ยไทยที่เริ่มเป็นขาขึ้นหลังจากเงินเฟ้อ ล่าสุดทรงตัวสูง  โดย KBANK คาดปีนี้จะเห็น กนง. ขึ้นดอกเบี้ย 2 ครั้งในการประชุมที่เหลือของปีนี้   KS ประเมินว่าทุกๆ การปรับขึ้นดอกเบี้ยนโยบาย 25bps. จะเป็น upsides ต่อกำไรปี 2023 ของ BBL ราวๆ +7% ซึ่งจะได้ Benefit จากดอกเบี้ยที่ขึ้นมากกว่าธนาคารขนาดเล็ก    3.) มูลค่าหุ้นที่ไม่แพง โดยซื้อขายอิงตาม PBV ปี 2565 ที่ 0.49 เท่า หรือคิดเป็น 1.7SD  ต่ำกว่า PBV เฉลี่ยในอดีต
PTG(ราคาพื้นฐาน 17.0 บาท) 1.)เราทำ Earning Preview คาดกำไรงวด 2Q22 อยู่ที่ 400 ล้านบาท จะเติบโตสูง 150%QoQ แรงหนุนจาก GPM/litter ทีสูงและวอลุ่มขายน้ำมันที่สูงคาด 7%QoQหนุน SG&A/literปรับลง  2.) ประเมินกำไร 2H22 จะเติบโตดีกว่าช่วงครึ่งปีแรก จากการเดินหน้าเปิดเมืองในประเทศ โดยยังมี Upside จากประมาณการณ์  3.) ราคาหุ้น PTG ปัจจุบัน Valuation ค่อนข้างถูกสะท้อนจากPBV ปี 2566 อยู่ที่ 2.29x ต่ำกว่า -1SD สวนทางผลประกอบการที่กลับมาในระดับภาวะปกติ
รายงานตัวเลขเศรษฐกิจ
วันศุกร์ ติดตามตัวเลขการจ้างงานนอกภาคเกษตรของสหรัฐฯ เดือน มิ.ย. คาด  +270K ตำแหน่ง (-31% MoM) อัตราการว่างงานของสหรัฐฯ เดือน มิ.ย. คาด 3.6% ทรงตัว MoM ตัวเลขค่าจ้างรายชั่วโมงของสหรัฐฯ เดือน มิ.ย. คาด +5% YoY (ชะลอตัวจากเดือนก่อนหน้าที่ +5.2% YoY) และตัวเลขเงินเฟ้อทั่วไปของจีนเดือน มิ.ย. คาด +2.3% YoY 
#KS #KSecurities #ลงทุน #Investment #KSTODAY